VDSS Sklep Pdp 158/2017
Datum: 2017-05-25T02:00:00.000+02:00
ecli: ECLI:SI:VDSS:2017:PDP.158.2017
sodisce: Višje delovno in socialno sodišče
oddelek: Oddelek za individualne in kolektivne delovne spore
podrocje: CIVILNO PROCESNO PRAVO - DELOVNO PRAVO
institut: odločitev o pravdnih stroških

## Jedro

V skladu s prvim odstavkom 155. člena ZPP sodišče pri odločanju o tem, kateri stroški naj se povrnejo stranki, upošteva samo tiste stroške, ki so bili potrebni za pravdo. O tem, kateri stroški so bili potrebni in koliko znašajo, odloči sodišče po skrbni presoji vseh okoliščin. Utemeljeno tožnica navaja, da bi ji moralo sodišče prve stopnje glede na uspeh v tem sporu poleg priznanih stroškov priznati še stroške izvedenine in stroške pričnine. Ni pa upravičena do priglašenih potnih stroškov pooblaščenca, ker ima odvetnik sedež izven območja sodišča, pred katerim je tekel postopek, in izven kraja bivanja tožnice.

## Izrek

I. Pritožbi se ugodi in se izpodbijana odločitev sodišča prve stopnje o stroških postopka delno spremeni tako, da se pravilno glasi: "Tožena stranka je dolžna tožeči stranki povrniti stroške postopka v višini 888,80 EUR, v roku 15 dni, v primeru zamude z zakonskimi zamudnimi obrestmi od zapadlosti do plačila."

II. Tožena stranka je dolžna tožeči stranki plačati pritožbene stroške v višini 270,80 EUR, v roku 15 dni, po poteku tega roka z zakonskimi zamudnimi obrestmi od zapadlosti do plačila.

## Obrazložitev

1. Z izpodbijanim sklepom je sodišče prve stopnje toženi stranki naložilo, da je dolžna tožnici povrniti stroške postopka v znesku 588,05 EUR z zakonskimi zamudnimi obrestmi od zapadlosti do plačila.

2. Tožnica se pritožuje zoper navedeni sklep o pravdnih stroških. Navaja, da sodišče pri odmeri stroškov ni upoštevalo vseh njenih stroškov, toženi stranki pa je priznalo stroške, ki ji niso nastali. Sodišče prve stopnje je stroške izvedenca s sklepom z dne 23. 12. 2016 v znesku 283,04 EUR naložilo v predhodno plačilo tožnici, ni pa jih upoštevalo kot potrebne stroške ob izdaji sodbe. Tožena stranka je zato dolžna tožnici povrniti še izvedenino v znesku 131,90 EUR. Na naroku dne 15. 12. 2016 je sodišče tožnici naložilo, da priči A.A. plača stroške prihoda na sodišče v znesku 6,20 EUR. Glede na tožničin uspeh v tem sporu, bi moralo sodišče toženi stranki naložiti pričnino v znesku 2,89 EUR. Sodišče prve stopnje bi moralo tožnici priznati tudi potne stroške pooblaščenca. Neutemeljeno je sodišče prve stopnje priznalo toženi stranki potne stroške pooblaščenke vsaj za zadnji narok, saj ima pooblaščena odvetniška družba podružnico v B. in je na zadnji narok pristopila odvetnica iz te podružnice. Zahteva povračilo stroškov postopka s pritožbo.

3. Pritožba je utemeljena.

4. Pritožbeno sodišče je preizkusilo izpodbijani sklep v mejah uveljavljanih pritožbenih razlogov, pri čemer je v skladu z določbo drugega odstavka 350. člena Zakona o pravdnem postopku (Ur. l. RS, št. 26/99 in nasl. - ZPP) v zvezi s prvim odstavkom 366. člena ZPP po uradni dolžnosti pazilo na bistvene kršitve določb postopka, navedene v drugem odstavku 350. člena ZPP, in na pravilno uporabo materialnega prava.

5. V skladu s prvim odstavkom 155. člena ZPP sodišče pri odločanju o tem, kateri stroški naj se povrnejo stranki, upošteva samo tiste stroške, ki so bili potrebni za pravdo. O tem, kateri stroški so bili potrebni in koliko znašajo, odloči sodišče po skrbni presoji vseh okoliščin. Utemeljeno tožnica navaja, da bi ji moralo sodišče prve stopnje glede na uspeh v tem sporu poleg priznanih stroškov priznati še stroške izvedenine v znesku 131,90 EUR in stroške pričnine v znesku 2,89 EUR, tako kot je zahtevala v pritožbi. Ni pa upravičena do priglašenih potnih stroškov pooblaščenca, ker ima odvetnik sedež izven območja sodišča, pred katerim je tekel postopek, in izven kraja bivanja tožnice. Okoliščina, da ima sindikat, katerega članica je tožnica, za zastopanje svojih članov sklenjeno pogodbo s pooblaščencem, ne pomeni, da so potni stroški potrebni v tem odškodninskem sporu in jih je dolžna povrniti tožena stranka. Glede na to, da je toženo stranko na naroku zastopala odvetnica iz podružnice na območju sodišča, pred katerim je tekel postopek, ni upravičena do povrnitve stroškov kilometrine na relaciji C. - B. - C.. Glede na uspeh tožničini stroški za postopek pred sodiščem prve stopnje znašajo 1.704,78 EUR, stroški tožene stranke pa 815,98 EUR. Po medsebojnem poračunu tako odmerjenih pravdnih stroškov mora tožena stranka plačati tožnici 888,80 EUR pravdnih stroškov.

6. Pritožbeno sodišče je zato na podlagi 3. točke 365. člena ZPP ustrezno spremenilo odločitev sodišča prve stopnje o pravdnih stroških, tako kot je razvidno iz izreka.

7. Tožnica je s pritožbo uspela, zato je upravičena do povrnitve utemeljeno priglašenih pritožbenih stroškov. Ob upoštevanju Zakona o odvetniški tarifi (Ur. l. RS, št. 67/2008 in nasl.) je pritožbeno sodišče tožnici priznalo 270,80 EUR (nagrado za postopek s pritožbo po tarifni številki 3220 - 50,00 EUR, pavšalni znesek za plačilo poštnih in telekomunikacijskih storitev - 10,00 EUR, 22% DDV in strošek sodnih taks 197,60 EUR), kar ji je tožena stranka dolžna povrniti v roku 15 dni, v primeru zamude pa z zakonskimi zamudnimi obrestmi od zapadlosti do plačila.